《十四夜携酒再集宇亮馆得盘字》
明代·何其伟

促席西园客思宽，沉香尊酒共阑干。桂宫忽展黄金阙，仙掌擎将白玉盘。

挥洒兔毫矜逸兴，流连鳣席罄交欢。他宵好结南楼伴，莫遣姮娥笑独看。

作者简介：何其伟，字丽充，号玄洲，番禺人。明嘉靖至天启时人。约卒于明熹宗天启五年（一六二五），年七十二。曾在广西陆川县任官。何其伟诗以天启富春令何其伟子所镌明天启版《鷇音集》（香港中文大学图书馆馆藏孤本）为底本。